CELEX: 52008XG0606(01)
Language: lt
Date: 2008-06-06
Title: 2008 m. gegužės 22 d. Tarybos išvados dėl europinio požiūrio į žiniasklaidos priemonių naudojimo raštingumą skaitmeninėje aplinkoje

6.6.2008   
            
            
               LT
            
            
               Europos Sąjungos oficialusis leidinys
            
            
               C 140/8
            
         2008 m. gegužės 22 d. Tarybos išvados dėl europinio požiūrio į žiniasklaidos priemonių naudojimo raštingumą skaitmeninėje aplinkoje
   (2008/C 140/08)
   EUROPOS SĄJUNGOS TARYBA,
   atsižvelgdama į tai, kad:
   
               —
            
            
               naujoje Audiovizualinės žiniasklaidos paslaugų direktyvoje raginama „plėtoti žiniasklaidos priemonių naudojimo raštingumą visose visuomenės grupėse“ ir atidžiai stebėti žiniasklaidos priemonių naudojimo raštingumo srityje daromą pažangą. Minėtoje direktyvoje nustatoma Komisijos pareiga teikti pranešimus apie žiniasklaidos priemonių naudojimo raštingumo lygius visose valstybėse narėse (1). Todėl reikia nustatyti žiniasklaidos priemonių naudojimo raštingumo lygių įvertinimo kriterijus;
            
         
               —
            
            
               Europos Parlamentas paprašė Tarybos ir Komisijos „plėtoti ir įgyvendinti žiniasklaidos priemonių naudojimo raštingumo programas, siekiant skatinti Europos piliečių aktyvumą ir sąmoningumą“ (2);
            
         
               —
            
            
               ypatingą žiniasklaidos priemonių naudojimo raštingumo svarbą taip pat pabrėžė UNESCO (pavyzdžiui, Griunvaldo deklaracijoje dėl mokymo naudotis žiniasklaidos priemonėmis (1982 m.) ir Paryžiaus darbotvarkėje – dvylika rekomendacijų dėl mokymo naudotis žiniasklaidos priemonėmis (2007 m.)) bei Europos Taryba (Ministrų komiteto rekomendacijoje valstybėms narėms dėl teisių suteikimo vaikams naujoje informacijos ir ryšių aplinkoje (2006 m.));
            
         
               —
            
            
               Komisija surengė viešas konsultacijas dėl žiniasklaidos priemonių naudojimo raštingumo (3) ir parengė tyrimą „Dabartinės žiniasklaidos priemonių naudojimo raštingumo tendencijos ir metodai Europoje“ (4);
            
         
               —
            
            
               Europos Parlamento ir Tarybos rekomendacijoje dėl esminių mokymosi visą gyvenimą kompetencijų (2006 m.) žinios, gebėjimai ir nuostatos siejami su skaitmenine kompetencija;
            
         
               —
            
            
               2006 m. gruodžio 20 d. Europos Parlamento ir Tarybos rekomendacijoje dėl nepilnamečių ir žmogaus orumo apsaugos ir dėl atsakymo teisės, atsižvelgiant į Europos audiovizualinių ir internetinių informacinių paslaugų pramonės konkurencingumą (2006 m.), jau pasiūlyta galimų priemonių žiniasklaidos priemonių naudojimo raštingumui didinti.
            
         1.   PALANKIAI VERTINA
   
               —
            
            
               Komisijos komunikatą „Europinis požiūris į žiniasklaidos priemonių naudojimo raštingumą skaitmeninėje aplinkoje“ – dar vieną Europos audiovizualinės politikos sudedamąją dalį.
            
         2.   PATVIRTINA
   
               —
            
            
               Europos Komisijos siūlomą strateginį požiūrį į žiniasklaidos priemonių naudojimo raštingumą – svarbų aktyvaus pilietiškumo veiksnį šiuolaikinėje informacinėje visuomenėje, kuris gali padėti pasiekti Lisabonos darbotvarkės tikslus.
            
         3.   PRIPAŽĮSTA
   
               —
            
            
               žiniasklaidos priemonių naudojimo raštingumo svarbą ir jo vaidmenį skatinant piliečius aktyviai dalyvauti ekonominiame, kultūriniame ir demokratiniame visuomenės gyvenime;
            
         
               —
            
            
               tai, kad žiniasklaidos priemonių naudojimo raštingumas, visų pirma gebėjimas kritiškai įvertinti žiniasklaidos turinį, labai lemia vartotojų pasitikėjimą skaitmeninėmis technologijomis ir žiniasklaida, taigi ir IRT bei žiniasklaidos priemonių įdiegimą, o tai yra prioritetas, nustatytas „i2010“ strateginėje politikos sistemoje;
            
         
               —
            
            
               žiniasklaidos priemonėmis gebančių naudotis vartotojų svarbą žiniasklaidos pliuralizmui ir turinio kokybei;
            
         
               —
            
            
               valstybėse narėse dedamas įvairias pastangas siekiant tobulinti ir skatinti žiniasklaidos priemonių naudojimo raštingumą, nors valstybių narių praktika bei lygiai jose skiriasi;
            
         
               —
            
            
               jog trūksta žiniasklaidos priemonių naudojimo raštingumo vertinimo bendrų kriterijų ir rodiklių;
            
         
               —
            
            
               geros praktikos, skirtos žiniasklaidos priemonių naudojimo raštingumo didinimui, nustatymo ir propagavimo svarbą;
            
         
               —
            
            
               švietimo ir mokymo svarbą didinant žiniasklaidos priemonių naudojimo raštingumą ir su tuo susijusį poreikį tobulinti mokytojų mokymą ir didinti pedagogų visuose švietimo ir mokymo lygiuose informuotumą.
            
         4.   PABRĖŽIA
   
               —
            
            
               europinių programų ir iniciatyvų, pavyzdžiui, programos MEDIA 2007, 2007–2013 m. Mokymosi visą gyvenimą programos ir programos „Saugesnis internetas plius“, svarbą;
            
         
               —
            
            
               tai, kad būsimas darbas turėtų būti grindžiamas šiomis ir susijusiomis iniciatyvomis, kad būtų pasiektas tikslas užtikrinti didesnį piliečių supratimą apie žiniasklaidos priemonių naudojimo raštingumo svarbą;
            
         
               —
            
            
               tai, kad valstybės narės turi reguliariai keistis informacija ir geriausia praktika, o švietimo srityje – ir informacija apie pedagoginius metodus.
            
         5.   ATKREIPIA DĖMESĮ Į
   
               —
            
            
               Komisijos ketinimą atlikti kitą tyrimą, kurio tikslas – parengti žiniasklaidos priemonių naudojimo raštingumo lygio vertinimo kriterijus ir rodiklius, tinkamai atsižvelgiant į visą kitų tarptautinių organizacijų atliekamą atitinkamą darbą;
            
         
               —
            
            
               Komisijos ketinimą toliau skatinti geriausios praktikos, susijusios su žiniasklaidos priemonių naudojimo raštingumu skaitmeninėje aplinkoje, plėtojimą ir keitimąsi ja.
            
         6.   PRAŠO KOMISIJOS
   
               —
            
            
               atidžiai stebėti pokyčius šioje srityje ir peržiūrėti būtinybę parengti papildomus politinius veiksmus Europos lygiu;
            
         
               —
            
            
               naudoti atitinkamos sudėties Ryšių komitetą, įsteigtą pagal Audiovizualinės žiniasklaidos paslaugų direktyvą, kaip forumą keistis informacija apie žiniasklaidos priemonių naudojimo raštingumą, geriausia praktika ir tuo, ką numatyta įtraukti į šios srities politinės darbotvarkės parengimą. Prisidėti prie šio darbo turėtų būti kviečiami privačiojo sektoriaus ekspertai ir kiti suinteresuotieji subjektai.
            
         7.   PRAŠO VALSTYBIŲ NARIŲ:
   
               —
            
            
               paraginti atitinkamas institucijas, pavyzdžiui, už audiovizualinių ir elektroninių ryšių reguliavimą atsakingas institucijas, bendradarbiauti ir skatinti žiniasklaidos priemonių naudojimo raštingumo tobulinimą;
            
         
               —
            
            
               kartu su visomis suinteresuotosiomis šalimis nacionaliniu lygiu skatinti ir sudaryti palankesnes sąlygas elgesio kodeksų ir kitų bendro reguliavimo bei savireguliavimo iniciatyvų parengimui ir įgyvendinimui;
            
         
               —
            
            
               skatinti visus suinteresuotuosius subjektus, visų pirma žiniasklaidos ir IRT sektoriuje, patiems vykdyti reguliarius žiniasklaidos priemonių naudojimo raštingumo įvairių aspektų mokslinius tyrimus ir stebėjimą;
            
         
               —
            
            
               skatinti informuotumo didinimo iniciatyvas, įskaitant iniciatyvas, kuriose daugiausia dėmesio skiriama būtent IRT naudojimui, kurios skirtos jauniems žmonėms ir jų tėvams bei kuriose dalyvauja jaunimo organizacijos ir žiniasklaidos priemonės;
            
         
               —
            
            
               propaguoti žiniasklaidos priemonių naudojimo raštingumą įgyvendinant mokymosi visą gyvenimą strategijas, mokymąsi bendradarbiaujant ir skatinti pedagogus keistis gera praktika apie šį švietimo aspektą.
            
         
      (1)  26 straipsnis: Komisija pateikia „pranešimą apie šios direktyvos taikymą ir prireikus teikia kitus pasiūlymus, siekiant ją pritaikyti prie pokyčių audiovizualinės žiniasklaidos paslaugų srityje, visų pirma atsižvelgiant į naujausius technologijų pokyčius, sektoriaus konkurencingumą ir žiniasklaidos priemonių naudojimo raštingumo lygius visose valstybėse narėse“.
   
      (2)  2005 m. rugsėjo 6 d. Rezoliucija dėl Televizijos be sienų direktyvos (89/552/EEB).
   
      (3)  Žr. Pranešimą dėl viešų konsultacijų žiniasklaidos priemonių naudojimo raštingumo srityje rezultatų:
   http://ec.europa.eu/avpolicy/media_literacy/docs/report_on_ml_2007.pdf
   
      (4)  Žr. http://ec.europa.eu/avpolicy/media_literacy/index_en.htm